Versindaba » Blog Archive Digtersprofiel. Hendrik J. Botha : Versindaba
Digtersprofiel. Hendrik J. Botha
Hendrik J. Botha gebore in 1958 en word groot op Westonaria aan die Wesrand. Hy matrikuleer in 1976 aan die Hoërskool Gimnasium in Potchefstroom en studeer daarna medisyne aan die Universiteit van Pretoria en behaal later ook 'n meestersgraad in Huisartskunde.
In Januarie 1993 begin spesialiseer hy in narkose in Bloemfontein en sedert 1997 praktiseer hy as spesialis narkotiseur, die laaste twaalf jaar in Pretoria.
Vanaf 2011 tot 2013 voltooi hy 'n M.A.graad in Kreatiewe Skryfkuns aan die Universiteit van Kaapstad onder leiding van Joan Hambidge.
Hy woon tans op 'n kleinhoewe aan die oostekant van Pretoria teen die hang van die Bronberg.
Hy debuteer in 2015 met die bundel Atropos (Queillerie) wat opgeneem word as deel van Die RSG kunstefees in 2015 en gekortlys word vir die Ingrid Jonkerprys in 2017.
Hy volg dit op met 'n tweede bundel, Voorspraak (Naledi) in 2019.
Een van sy gedigte word opgeneem in die bloemlesing, Maskers en Mure (Turksvy) in 2021 en 'n handvol van sy gedigte veskyn in New Contrast en op Versindaba webblad.
Opsommend en ten besluite: Hy skryf biografieë of profiele oor homself net soos hy gedigte skryf, spaars en met moeite.